**Note informative cu privire la punctele de pe ordinea de zi a Adunării Generale Ordinare a Acționarilor convocate pentru data de 29 septembrie/ 2 octombrie 2023**

**AROBS TRANSILVANIA SOFTWARE S.A.**, o societate pe acțiuni, înregistrată la Oficiul Registrului Comerțului de pe lângă Tribunalul Cluj sub nr. J12/1845/1998, CUI 11291045, Identificator Unic la Nivel European (EUID): ROONRC. J12/1845/1998, sediul situat in Cluj-Napoca, str. Donath, nr. 11, bl. M4, sc. 2, et. 3, ap. 28, jud. Cluj, capital social subscris si integral vărsat: 87.129.360,90 RON (denumita in continuare „**Societatea**” sau „**AROBS**”),

Având în vedere că Adunarea Generală Ordinară a Acționarilor („**AGOA**”) Societății este convocată pentru data de 29 septembrie (prima convocare) / 2 octombrie 2023 (a doua convocare),

În temeiul Regulamentului nr. 5/2018 privind emitenții de instrumente financiare și operațiuni de piață, cu modificările și completările ulterioare („**Regulamentul nr. 5/2018**”)

Societatea aduce la cunoștința acționarilor săi următoarele note justificative cu privire la următoarele punctele de pe ordinea de zi a AGOA:

**Punctul 1**

Având în vedere necesitățile operaționale ale Societăţii determinate de dezvoltarea activității acesteia, precum și prevederile Codului de Guvernanță Corporativă aplicabil societăților listate pe piața reglementată în contextul mutării pe această piață, avută în vedere de Societate, se propune constituirea unui consiliul de Administrație format din 5 membri care vor fi aleși potrivit punctului 1 de pe ordinea de zi a AGOA. Candidații care au fost propuși de către consiliul de administrație al Societății sunt următorii:

* Voicu Oprean, pentru poziția de membru executiv al Consiliului de Administrație;
* Mihaela-Stela Cleja, pentru poziția de membru neexecutiv al Consiliului de Administrație;
* Răzvan-Dimitrie Gârbacea, pentru poziția de membru neexecutiv și independent al Consiliului de Administrație;
* Ioan-Alin Nistor, pentru poziția de membru neexecutiv și independent al Consiliului de Administrație;
* Aurelian-Călin Deaconu, pentru poziția de membru executiv al Consiliului de Administrație.

**Punctul 2**

În conformitate cu articolul 86 din Legea nr. 24/2017 și articolul 2 alineatul (2) litera f) din Regulamentul nr. 5/2018, data de înregistrare este data calendaristică ce servește la identificarea acționărilor care urmează a beneficia de dividende sau de alte drepturi şi asupra cărora se răsfrâng efectele hotărârilor adunării generale a acţionarilor. Această data va fi stabilită în cadrul adunării generale a acţionarilor şi va fi ulterioară cu cel puţin 10 zile lucrătoare datei adunării generale a acţionarilor.

În conformitate cu articolul 2 alineatul (2) litera l) din Regulamentul nr. 5/2018, ex – date este data anterioară datei de înregistrare cu un ciclu de decontare minus o zi lucrătoare, de la care instrumentele financiare obiect al hotărârilor organelor societare se tranzacționează fără drepturile care derivă din respectiva hotărâre.

**Punctul 3**

Președintele Consiliului de Administrație este împuternicit deplin să semneze hotărârea AGOA și orice alte acte și să întreprindă orice formalități și operațiuni în vederea aducerii la îndeplinire și asigurării opozabilității hotărârilor ce urmează să fie adoptate de către AGOA. Președintele Consiliului de Administrație poate delega toate sau o parte din puterile conferite oricărei/oricăror persoane competente pentru a îndeplini mandatul.